b'\n_START_ARTICLE_\nGeneralpodpolkovnik (Slovenska vojska)\n_START_PARAGRAPH_\nGeneralpodpolkovnik je drugi najvi\xc5\xa1ji generalski \xc4\x8din v Slovenski vojski. Generalpodpolkovnik Slovenske vojske je tako nadrejen generalmajorju in podrejen generalu._NEWLINE_V skladu s Natovim standardom STANAG 2116 \xc4\x8din spada v razred OF-8 in velja za trozvezdni \xc4\x8din.\n_START_SECTION_\nZgodovina\n_START_PARAGRAPH_\n\xc4\x8cin generalpodpolkovnika Slovenske vojske je bil prene\xc5\xa1en iz Jugoslovanske ljudske armade preko Teritorialne obrambe Republike Slovenije._NEWLINE_Med letoma 1995 in 2002 je bil \xc4\x8din generalpodpolkovnika le eden od dveh generalskih \xc4\x8dinov, pri \xc4\x8demer je bil (naj)ni\xc5\xbeji generalski \xc4\x8din.\n_START_SECTION_\nOznaka\n_START_PARAGRAPH_\nOznaka \xc4\x8dina je sestavljena iz \xc5\xa1tirih, med seboj povezanih plo\xc5\xa1\xc4\x8dic. Na ve\xc4\x8dji je lipov list, obkro\xc5\xbeen z olj\xc4\x8dnim vencem. Nanjo se povezujejo tri manj\xc5\xa1e, o\xc5\xbeje plo\xc5\xa1\xc4\x8dice; na teh treh se nahaja en lipov list.\n_START_SECTION_\nZakonodaja\n_START_PARAGRAPH_\nGeneralpodpolkovnike imenuje minister za obrambo Republike Slovenije na predlog na\xc4\x8delnika General\xc5\xa1taba Slovenske vojske._NEWLINE_Voja\xc5\xa1ka oseba lahko napreduje v \xc4\x8din generalpodpolkovnika,\xc2\xa0\xc2\xbb\xc4\x8de je s \xc4\x8dinom generalmajorja razporejen na dol\xc5\xbenost, za katero se zahteva \xc4\x8din generalpodpolkovnika ter je to dol\xc5\xbenost opravljal najmanj eno leto s slu\xc5\xbebeno oceno odli\xc4\x8den\xc2\xab.'